
                  Република Србија
МИНИСТАРСТВО ИНФОРМИСАЊА
         И ТЕЛЕКОМУНИКАЦИЈА




ИЗВЕШТАЈ  О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА ЗА РАДИО 
У 2026. ГОДИНИ




                                                   










Септембар 2026. године

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23, 51/25) припремило извештај о спроведеном Конкурсу за суфинансирање проjеката производње медијских садржаја за радио у 2026. години.


1.  Основни подаци о Конкурсу
Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23, 51/25), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24 и 98/25), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2026. години Број: 000068723 2026 13460 003 005 000 001 од 27. фебруара 2026. године расписало Конкурс за суфинансирање проjеката производње медијских садржаја за радио у 2026. години. Конкурс је био расписан у периоду од 1. марта 2026. године до 31. марта 2026., а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).
     Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

2. Намена Конкурса

Намена конкурса је пружања финансијске подршке производњи медијских садржаја који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима. 


3. Критеријуми за оцену пројеката

Критеријуми на основу којих су пројекти оцењивани су:

1) Мера у којој је предложена пројектна активност подобна да оствари јавни интерес у области јавног информисања, а посебно:
1. релевантност пројекта;
2. изводљивост пројекта;
3. праћење реализације пројекта;
4. капацитети предлагача пројекта;
5. доступност садржаја циљној групи;
6. буџет и оправданост трошкова.

2) Мера у којој се медиј путем кога ће бити реализован пројекат придржава професионалних и етичких стандарда:
1. да ли су медију путем којег ће бити реализован пројекат изречене мере од Савета за штампу, у последњих годину дана, због кршења професионалних и етичких стандарда;
 2. тежина прекршаја и учесталост понављања.

3.1  Ближи критеријуми за оцену пројеката

Јавним позивом су дефинисани ближи критеријуми, односно приоритетне теме: 
· очување српског идентитета, српског језика и српског ћириличног писма;
· политичка, међунационална, међуверска и други облици толеранције и разумевање; 
· превенција и заштита од дискриминације; 
· култура јавног дијалога; 
· сузбијање говора мржње и лажних вести у медијима;
· безбедност деце на интернету; 
· медијска писменост; 
· владавина права; 
· заштита података о личности, а посебно личности малолетника; 
· улога и значај цивилног друштва; 
· дигитализација и вештачка интелигенција; 
· безбедност новинара; 
· развој критичког мишљења; 
· друштвене и породичне вредности; 
· подстицање рађања; 
· афирмативни садржаји за децу и младе; 
· нове форме популарне културе; 
· српска уметност и традиција; 
· култура сећања; 
· обележавање годишњица: 150 година од Српско – турских ратова, 200 година Матице Српске, 100 година Српског ПЕН центра, 200 година од рођења Светозара Милетића, 170 година од рођења Николе Тесле, 130 година од рођења Милоша Црњанског, 50 година од смрти Иве Андрића; 
· развој науке и образовања; 
· равномерни регионални развој; 
· унапређење и проширење пољопривредне производње; 
· прехрамбена безбедност; 
· безбедност саобраћаја; 
· превенција насиља у породици, родно заснованог насиља и насиља уз употребу оружја; 
· смањење ризика социјалне искључености припадника осетљивих група;
·  родна димензија у друштвеној пракси и институцијама друштва; 
· борба против корупције; 
· борба против организованог криминала; 
· борба против трговине људима; 
· превенција тероризма; 
· спречавање злоупотребе психоактивних супстанци; 
· заштита сексуалног и репродуктивног здравља; 
· заштита животне средине, 
· спречавање злоупотребе оружја; 
· јавно здравље и здравствене потребе становништва.                                                                            

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

4. Финансијски аспекти конкурса

[bookmark: _Hlk120789603]За реализацију Конкурса за суфинансирање проjеката производње медијских садржаја за радио у 2026. години опредељено је 64.000.000,00 динара. Средства су планирана на економским класификацијама: 55.000.000,00 на 424 - са које су додељена привредним друштвима и предузетницима и 9.000.000,00 на 481 - са које су додељена организација цивилног друштва, синдикатима и верским организацијама. 

 Табела 1. Приказ опредељених средстава по економским класификацијама

	РБ
	Назив конкурса
	Економска класификација
	Износ средстава у РСД

	1.
	 Конкурс за суфинансирање пројеката производње медијских садржаја за радио
 
	424
	55.000.000,00

	
	
	481
	  
9.000.000,00



	
	Укупно:
	
	 64.000.000,00




Учесници су за реализацију пројеката тражили укупно 143.504.580,00 динара, што је 2,24 пута више у односу на износ опредељених средстава за реализацију конкурса. 

Табела 2. Приказ опредељених и тражених средстава по конкурсима

	РБ
	Назив конкурса
	Тражена средства у 2025. години
	Тражена средства у 2026. години (РСД)

	1.
	Конкурс за суфинансирање пројеката производње медијских садржаја за радио у 2026. години
	141.737.334 ,00
	143.504.580,00 



[bookmark: _Hlk120790364]
            Најмањи износ средстава који може бити одобрен за суфинансирање пројекта је 600.000,00 динара, а највећи 2.000.000,00 динара.


5. Пријављени пројекти

[bookmark: _Hlk120790527]На Конкурс за суфинансирање проjеката производње медијских садржаја за радио у 2026. години путем ЈИС-а пристигло је укупно 144 пријаве. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. 
Приликом провере пријава констатовано је да известан број издавача медија радија нема важећу дозволу за емитовање Регулаторног тела за електронске медије, али је пријава тих издавача медија прихватана уколико су поднели пријаву, односно уколико су били у поступку одлучивања, по пријави поднетој на јавни конкурс за продужетак дозволе о праву пружања медијске услуге, путем терестричког аналогног, односно дигиталног преноса.
Због неиспуњавања услова конкурса, датих у jавном позиву, решењем су одбачене три пројектне пријаве. Одбачене пројекте комисија није разматрала. 

6. Именовање и улога стручне комисије

[bookmark: _Hlk120790604]За Конкурс за суфинансирање проjеката производње медијских садржаја за радио у 2026. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 10 пријава кандидата за чланове комисије, од којих су 8 пријавa новинарских и медијских удружења и 2 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја за радио у 2026. години Број: 001491395 2026 13460 003 005 012 002 од 8.јуна 2026. године именовао петочлану комисију за оцену пројеката. 
             Већина чланова комисије именована је на предлог новинарских и медијских удружења. Решење о именовању чланова комисија доступно је на веб сајту Министарства информисања и телекомуникација на адреси: https://mit.gov.rs/extfile/sr/15768/Resenje7.pdf и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/f0451a9a-ba00-4c6e-b99a-ed92a13014d8.
Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима,  Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката. 
Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. 
Након оцене сваког појединачног пројекта од стране свих чланова комисије бодови су  аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета. 
 
7. Подржани пројекти 
 
Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 141 пројеката подржано је 68, средствима у износу од 64.000.000,00 динара.
Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.

	
Табела 4. Приказ броја пројеката пријављених на конкурс и износ додељених средстава

	РБ
	Назив конкурса
	Средства додељена на конкурсу
	Укупан број пројеката
	Број одбачених пројеката
	Број разматраних пројеката
	Број подржаних пројеката

	1.
	Конкурс за суфинансирање пројеката производње медијских садржаја за радио
	64.000.000,00
	144
	3
	141
	68



На веб сајту Министарства информисања и телекомуникација на адреси: https://mit.gov.rs/vest/20827/konkurs-za-sufinansiranje-projekata-proizvodnje-medijskih-sadrzaja-za-radio-u-2026-godini.php и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/f0451a9a-ba00-4c6e-b99a-ed92a13014d8 објављена су следећа документа: 
· ранг листа пројеката,
· записник о раду комисије,
· предлог комисије о расподели средстава и
· решење о расподели средстава.


8. Тематска разноврсност подржаних пројеката

На Конкурсу за суфинансирање пројеката производње медијских садржаја за радио подржани су пројекти који обухватају широк спектар тема, у складу са дефинисаним приоритетним областима, али и другим садржајима који доприносе остваривању јавног интереса у области јавног информисања. Највећи број подржаних пројеката односи се на културу сећања, са укупно 13 пројеката. Следе пројекти усмерени на очување националног и културног идентитета, којих је 8 као и афирмативни садржаји за младе, са 7 пројеката. Значајан број пројеката усмерен је на области јавног здравља и здравствених потреба становништва (6 пројеката), обележавање годишњица (5 пројеката) и заштиту животне средине (5 пројеката). По 3 пројекта обрађује теме безбедности деце на интернету, медијске писмености и туризма док су у по 2 пројекта заступљене теме села и пољопривредних потенцијала и безбедности саобраћаја. Остале тематске области заступљене су у по једном пројекту, и то: друштвене и породичне вредности, привредни развој, самостални живот и укључивање у заједницу особа са инвалидитетом, наука и образовање, предузетништво, друштвено осетљиве групе, вештачка интелигенција, јавне финансије, равномерни регионални развој, улога и значај цивилног друштва и активизам. У односу на тематску разноврсност подржаних пројеката прошле године приметан је пад броја подржаних пројеката у области превенције насиља (било је 4, а ове године није било подржаних пројеката) и области родне димензије у друштвеној пракси и институцијама друштва (било је 3, а ове године није било подржаних пројеката). Такође, значајно је повећан број подржаних пројеката у области културе сећања (са 2 прошле године на 13 пројеката ове године).



Табела 5. Приказ броја подржаних пројеката по темама и областима

	
	Тема/Област
	Бр. подржаних пројеката  

	1. 
	Култура сећања
	13

	2. 
	Очување националног и културног идентитета
	8

	3. 
	Афирмативни садржаји за младе
	7

	4. 
	Јавно здравље и здравствене потребе становништва
	6

	5. 
	Обележавање годишњице
	5

	6. 
	Заштита животне средине
	5

	7. 
	Медијска писменост
	3

	8. 
	Безбедност деце на интернету
	3

	9. 
	Туризам
	3

	10. 
	Село и пољопривредни потенцијали
	2

	11. 
	Безбедност саобраћаја
	2

	12. 
	Друштвене и породичне вредности
	1

	13. 
	Привредни развој
	1

	14. 
	Самостални живот и укључивање у заједницу особа са инвалидитетом
	1

	15. 
	Наука и образовање
	1

	16. 
	Предузетништво
	1

	17. 
	Друштвено осетљиве групе
	1

	18. 
	Вештачка интелигенција
	1

	19. 
	Јавне финансије
	1

	20. 
	Равномерни регионални развој
	1

	21. 
	Улога и значај цивилног друштва
	1

	22. 
	Активизам
	1

	
	УКУПНО
	68



Корисници  средстава чији су пројекти подржани путем конкурса навели су жанрове за реализацију медијских садржаја. Један број корисника означио је да ће садржај бити реализован кроз више жанрова (нпр: радио емисија, интервју, документарни садржаји, едукативни радио пакет), па је као преовлађујући сматран први жанр који је наведен.
Највећи број корисника (19) назначио је да ће реализовати пројекат путем радио емисија. Следе информативно-образовни садржаји, чија је заступљеност предвиђена у 12 пројеката и документарни садржаји и едукативни радио пакети са по 8 пројеката, док је реализација по 5 пројеката предвиђена у форми радио пакета и интервјуа. Репортажа је заступљена у 4 пројекта док је реализација по 2 пројекта предвиђена у форми културно-образовне емисије, вести и радио драме, а за један пројекат у форми прилога.



Табела 6. Жанровска разноврсност реализованих садржаја 
	
	Жанр
	Број медијских садржаја

	1. 
	Радио емисија
	19

	2. 
	Информативно-образовни
	12

	3. 
	Документарни садржаји
	8

	4. 
	Едукативни радио пакет
	8

	5. 
	Радио пакет
	5

	6. 
	Интервју
	5

	7. 
	Репортажа
	4

	8. 
	Културно-образовна емисија
	2

	9. 
	Вест
	2

	10. 
	Радио драма
	2

	11. 
	Прилог
	1

